Kėdbusas

**UAB „Kėdbusas“** – įmonė, teikianti keleivių pervežimo paslaugas. Būstinė – Kėdainių autobusų stotis, J. Basanavičiaus g. 93, LT-57354 Kėdainiai. Generalinis direktorius – Evaldas Cicėnas.

Nors pagrindinė autobusų aikštelė ir būstinė yra autobusų stotyje, garažai, remonto dirbtuvės yra Zabieliškyje (Pramonės g.). Parką sudaro 44 autobusai ir mikroautobusai.

## Istorija

Įsikūrė 1958 m. kaip Kėdainių autobusų parkas. Pradinį ekipažą sudarė 5 autobusai KAG-3. Vėliau parkas plėtėsi, papildytas naujesniais autobusais LAZ, PAZ, „Ikarus“. 1991 m. bendrovė turėjo 49 autobusus. 1994 m. bendrovė persikėlė į Pramonės rajoną (Zabieliškį), kur veikė garažai, dirbtuvės. Nuo 1994 m. pradėtas autobusų ūkio kaita – tarybinius autobusus ir vengriškus „Ikarusus“ ėmė keisti belgiški DAF-VanHool. Nuo 2002 m. miesto maršrutais pradėjo kursuoti žemagrindžiai „VanHool“ ir „Neoplan“ autobusai. Nuo 2003 m. įmonė vadinasi UAB Kėdbusas.

Nuo 2013–2014 m. didele dalimi maršrutų ėmė vykti mikroautobusai.

## Maršrutai

Bendrovė vykdo maršrutus Kėdainių mieste ir rajone. Dėl geografinės padėties tarpmiestiniai maršrutai nėra vykdomi, miestą aptarnauja pravažiuojantys aplinkinių miestų autobusai.

### Miesto maršrutai
* 1. Autobusų stotis – Babėnai – Kuro tiekimo bazė
* 2. Autobusų stotis – AB „Lifosa“
* 3. Kėdainių PRC – Ligoninė (darbo dienomis piko metu)
* 4. Autobusų stotis – Vilainiai – Kėdainių PRC
* 4A. Autobusų stotis – Gedimino gatvė – Vilainiai – Kėdainių PRC (sekmadieniais)
* 6. Autobusų stotis – Biochemikų gatvė
* 7. Autobusų stotis – Ligoninė (darbo dienomis. Savaitgaliais į ligoninę užsuka 1-o maršruto autobusai)

Istoriniai maršrutai:
* 1A. Autobusų stotis – Justinava – Babėnai – Kuro tiekimo bazė
* 5. Autobusų stotis – Babėnai – Daškoniai (dabar pakeitė 1 Nr. reisas; nuo 2016 m. vadinamas 1A)
* 9. Kėdainių PRC – Biochemikų gatvė
* 10. Profilaktoriumas (Justinava) – Tilto gatvė – Biochemikų gatvė
* 11. Autobusų stotis – Vilainiai – AB„Lifosa“ (anksčiau – Biochemikų gatvė)
* 12. Autobusų stotis – Biochemikų gatvė

### Priemiestiniai maršrutai

Kai kurie seniau buvę maršrutai:
* Kėdainiai – Pernarava – Langakiai – Čekiškė
* Kėdainiai – Surviliškis – Devynduoniai – Pociūnėliai
* Kėdainiai – Josvainiai- Kunioniai – Skaistgiriai – Pernarava
* Kėdainiai – Krakės – Gudžiūnai
* Kėdainiai – Dotnuva – Krakės – Vosiliškis
* Kėdainiai – Josvainiai – Pernarava – Pašušvys
* Kėdainiai – Ąžuolaičiai – Dotnuva – Alksnėnai – Miegėnai
* Kėdainiai – Nociūnai – Saviečiai – Vandžiogala

## Parkas

2014 m. „Kėdbuso“ autobusų parką sudarė šie autobusai ir mikroautobusai:
* Volkswagen Crafter (2)
* Volkswagen T5/Kutsenits City (2)
* Volkswagen LT-46 (3)
* Volkswagen LT-35 (2)
* Mercedes-Benz Sprinter (1)
* Berkhof Axial-50 (1)
* Smit Orion (1)
* Neoplan N4007-NF (2)
* Neoplan N4011-N (1)
* Neoplan N4009-NF (1)
* Neoplan N4010-NF (4)
* Mercedes-Benz O815-D (2)
* Arna M91S (1)
* Den Oudsten B91 (2)
* Den Oudsten B90 (2)
* Berkhof 2000NL (4)
* Van Hool A300 (9)
* Berkhof 2000NL Junior (4)

Tarp 1990 ir 2014 m. Kėdainių autobusų parkui vienu ar kitu metu taip pat priklausė šių modelių autobusai:
* TEMSA Prestij
* Smit Orion
* Volvo B10M Vest-4
* Hino RB145 SA Føreland
* Hainje/Berkhof ST2000
* Neoplan N4014-NF
* Optare MetroRider
* Karosa B732
* Ikarus 263
* Ikarus 260
* Ikarus 280
* LAZ 695
* LAZ 4202
* PAZ-3205
* Van Hool A119
* Van Hool A120
* Ernst Auwärter Clubstar
* Hyundai AeroTown
* Volvo B6F-445 / Delta Mini

## Šaltiniai

* Fotubus.ru 
* BusFanas 
* *[[Kėdainių garsas]]*, 1998 m. balandžio 21 d., 6–7 psl.
* *Kėdainių garsas*, 2000 m. gegužės 23 d., 5 psl.

## Nuorodos

* „Kėdbuso“ maršrutų tvarkaraščiai